ตำบลบักดั่ง

บักดั่ง () เป็นตำบลในจังหวัดกาวบั่ง ประเทศเวียดนาม

 ภูมิศาสตร์ 
ตำบลบักดั่งมีที่ตั้งทางภูมิศาสตร์ดังนี้:
 ทิศเหนือติดกับแขวงถุกฟ้าน
 ทิศใต้ติดกับตำบลมิญคายและจังหวัดท้ายเงวียน
 ทิศตะวันออกติดกับแขวงเตินซางและตำบลกัญเติน
 ทิศตะวันตกติดกับตำบลมิญเติมและตำบลตามกีม

ด้านคมนาคมตำบลนี้มีทางหลวงแผ่นดินหมายเลข 3 และทางหลวงจังหวัดหมายเลข 209 ตัดผ่าน โดยผ่านช่องเขาต่ายโห่สิ่น สำหรับแหล่งน้ำที่สำคัญในตำบลประกอบด้วย แม่น้ำเฮี้ยน ห้วยหน่า-งหว่า และทะเลสาบข๋วยล๊าย นอกจากนี้ยังมีแนวเขาสลับซับซ้อน ได้แก่ ข๋วยบาว เคาเหมื่อย เคาหล้า เคาเกิว เคาเกวิน งามฮหว่าย เฟียดีม และเฟียฮู

 ประวัติ 
หลังปี ค.ศ. 1975 ตำบลบักดั่งเป็นตำบลหนึ่งในอำเภอฮหว่าอาน

ในปี ค.ศ. 2019 ตำบลบักดั่งถูกแบ่งออกเป็น 12 หมู่บ้านย่อย ได้แก่ เดิ่วเกิ่ว, โบ๊กเทือง 1, โบ๊กเทือง 2, ข๋วยแก๊ป, หน่าซว้าก 1, หน่าซว้าก 2, หน่าซว้าก 3, หน่าตู๋, ป้ากหน่า, เฟียงเลื๊อ, บานสัง และหน่าลวง

เมื่อวันที่ 9 กรกฎาคม ค.ศ. 2020 คณะกรรมการประชาชนอำเภอฮหว่าอาน จังหวัดกาวบั่ง ได้ออกประกาศเลขที่ 55/TB-UBND ว่าด้วยเรื่องการควบรวมหมู่บ้านย่อยภายในตำบลจาก 12 แห่ง เหลือเพียง 5 แห่ง ดังนี้:
 บานสัง () ได้ควบรวมพื้นที่ของป้ากหน่า และเฟียงเลื๊อ
 โบ๊กเทือง () ได้ควบรวมพื้นที่ของโบ๊กเทือง 1 และโบ๊กเทือง 2
 หน่าซว้าก 1 () ได้ควบรวมพื้นที่ของหน่าซว้าก 1, หน่าซว้าก 2 และข๋วยแก๊ป
 หน่าซว้าก 2 () ได้เปลี่ยนชื่อจากหน่าซว้าก 3
 ต่ายโห่สิ่น () ได้ควบรวมพื้นที่ของหน่าตู๋, หน่าลวง และเดิ่วเกิ่ว

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลถิ่ญเหวื่อง ตำบลบิ่ญเซือง และตำบลบักดั่ง เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลบักดั่ง

 อ้างอิง 

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง